Ο **Φρανσίσκο Γκουτέρες** (Francisco Guterres), γνωστός στο ευρύ κοινό ως **Lú-Olo** (7 Σεπτεμβρίου 1954-) είναι πολιτικός από το Ανατολικό Τιμόρ , ο οποίος χρημάτισε πρόεδρος της ασιατικής χώρας από το 2017 έως το 2022. Είναι επίσης αρχηγός του Fretilin και υπηρέτησε ως πρόεδρος του Εθνικού Κοινοβουλίου από το 2002 ως το 2007. Με το Fretilin έλαβε μέρος στις προεδρικές εκλογές του 2007 και του 2012, όμως ηττήθηκε από ανεξάρτητους υποψήφιους στον δεύτερο γύρο αμφότερων των εκλογικών αναμετρήσεων. Διεκδίκησε ξανά την προεδρία στις προεδρικές εκλογές του 2017 και εξελέγη πρόεδρος με την υποστήριξη του πρωθυπουργού Σανάνα Γκουσμάο και του κόμματός του, Εθνικό Κογκρέσο για την Ανασυγκρότηση του Τιμόρ (CNRT).

Βιογραφία
---------

### Καταγωγή

Γεννήθηκε στην Όσσου το 1954 και περιγράφει τον εαυτό του ως "τον γιο φτωχής οικογένειας, από άτομα ταπεινής καταγωγής". Είναι Ρωμαιοκαθολικός στο θρήσκευμα και πρώην αντάρτης.

### Αντίσταση

Στο έκτακτο συνέδριο του κόμματος Fretilin στο Σίδνεϊ της Αυστραλίας το 1998, ο Γκουτέρες διορίστηκε γενικός συντονιστής του Συμβουλίου της Ένοπλης Αντίστασης. Τον Ιούλιο του 2001 εξελέγη πρόεδρος του Fretilin. 

### Πολιτική σταδιοδρομία

Εξελέγη στην Συντακτική Συνέλευση στις βουλευτικές εκλογές του 2001 και στη συνέχεια εξελέγη πρόεδρος της Συντακτικής Συνέλευσης. Τον Μάιο του 2002 το Ανατολικό Τιμόρ απέκτησε την ανεξαρτησία του και η Συντακτική μετατράπηκε σε Εθνικό Κοινοβούλιο, με τον Γκουτέρες να παραμένει πρόεδρός του.

Στις προεδρικές εκλογές του 2007 ο Γκουτέρες ήταν υποψήφιος με το Fretilin και η εκστρατεία του βασίστηκε στον λαϊκισμό. Ωστόσο, ορισμένα μέλη του Fretilin τον θεώρησαν υπεύθυνο για την κρίση που ξέσπασε το 2006 και αντί για εκείνον υποστήριξαν τον πρωθυπουργό Ζοζέ Ράμος Ορτά, ο οποίος κατήλθε ως ανεξάρτητος υποψήφιος. Στον πρώτο γύρο των εκλογών στις 9 Απριλίου, προηγήθηκε ο Γκουτέρες λαμβάνοντας ποσοστό 27,89% των ψήφων. Ο ίδιος αναμετρήθηκε με τον Ράμος Ορτά στον δεύτερο γύρο τον Μάιο, για να ηττηθεί με ποσοστό 31% έναντι 69% για τον Ράμος Ορτά. Ο Γκουτέρες παραδέχτηκε την ήττα του και συνεχάρη τον νέο πρόεδρο.

Στις βουλευτικές εκλογές του 2007 ο Γκουτέρες επανεξελέγη βουλευτής ως πρώτος στη λίστα του Fretilin.

### Εκλογή στην προεδρία

Στις προεδρικές εκλογές του 2017 ο Γκουτέρες ήταν για μία ακόμη φορά υποψήφιος με το Fretilin, με την υποστήριξη του πρώην πρωθυπουργού Σανάνα Γκουσμάο και του κόμματός του (CNRT). Τα πρώτα αποτελέσματα έδειχναν ότι ο Γκουτέρες είχε κερδίσει από τον πρώτο γύρο με ποσοστό άνω του 50%. Ο Γκουτέρες ορκίστηκε πρόεδρος στις 20 Μαΐου 2017 και έγινε ο πρώτος πρόεδρος της χώρας που εξελέγη προσκείμενος σε κόμμα.

Μετά την ήττα του στις προεδρικές εκλογές του 2022, πρόεδρος ορκίστηκε ο Ζοζέ Ράμος Όρτα.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. guterres-francisco.
2. ↑  (Γερμανικά) *Munzinger Personen*. 00000031081. Ανακτήθηκε στις 9  Οκτωβρίου 2017.
3. ↑  Ανακτήθηκε στις 26  Μαΐου 2022.
4. ↑  Ανακτήθηκε στις 22  Μαΐου 2022.
5. 1 2  «Feature: Fretilin Looms Over Timor Poll». *The Australian*. 6 April 2007.. Ανακτήθηκε στις 8 April 2007.
6. ↑  Results from the National Electoral Commission Αρχειοθετήθηκε 2008-02-16 στο Wayback Machine..
7. ↑  "Two set to square off for presidency" Αρχειοθετήθηκε 2008-02-15 στο Wayback Machine. AAP (news.com.au), 18 Απριλίου 2007.
8. ↑  "Guterres congratulates Horta as new president of Timor-Leste", Xinhua (*People's Daily Online*), 11 Μαΐου 2007.
9. ↑  "National Provisional Results from the 30 June 2007 Parliamentary Elections" Αρχειοθετήθηκε 2007-08-10 στο Wayback Machine. Comissão Nacional de Eleições Timor-Leste, 9 Ιουλίου 2007.
10. ↑  «Francisco Guterres set to become East Timor’s fourth president». The Australian. 2017-03-22.. Ανακτήθηκε στις 2017-03-22.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φρανσίσκο Γκουτέρες** |

* East Timor: Birth of a Nation: Lu Olo's Story

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81153651753155782041
* GND: 1196026521

 |

 |